شەفەق نیوز/ ئەنجومەن
وەزیران، ئمڕوو دووشەممە، دەسکردە هەڵمەتیگ ئەرا فەرمانبەرکردن دەرچگەیل و بیکاریەگان
لە وڵاتەگە.
ئەحمەد مەڵا تەڵال،
قسەکەر وەناو سەرۆک وەزیران، لە کۆنگرەی هاوبەشیگ وەگەرد وەزیر کار و باوەتە کۆمەڵایەتیەگان،
و پەیامنێر ئاژانس شەفەق نیوز ئامادەی بوی وت: ئەرا چەن هەفتەیگە ئەنجومەن وەزیران
کارکەێد لەبان گورجکردن ئەنجومەن خزمەتگوزاری فیدرالی، ئەرا دابینکردن کار ئەرا گەنجە
بیکارەگان و دەرچکەیل، و ئاماژەکرد ک لەڕی ماڵپەڕەیل ئەلیکتڕۆنی ئەنجومەنەگە وە
گامەیل ئاسانیگ داواکاریەگە خریەێدە وەردەس.
لەلای خوەییش
وەزیر کار و باوەتە کۆمەڵایەتیەگان وت: وەزارەتەگەی وەرپرسایەتی یاسایی دیرێد ئەرا
فەرمانبەرکردن گەنجەیل وەتایبەت ک پەتای کۆڕونا رێژەی بیکاری  لە وڵاتەگە بەرزەو کرد و هەمیش رێژەی هەژاری.
وتیش؛ یەک مەلیۆن
و ٦٠٠ هەزار بیکار لە وەزارەت کار و باوەتە کۆمەڵایەتیەگان تۆمار کریانە، و ئاماژەکرد
ک ئەنجومەن خزمەتگوزاری فیدڕاڵی ئەوەسا بوودە خاوەن ئەرکیگ لە ماوەی ئایندە ئەرا
دابینکردن دەرفەتەیل کار، وەتایبەت  ک ئەیە
لەداواکاریەیل خۆپیشاندەرەگانە ئەرا فەرمانبەرکردن لە کەرت گشتی.
وتیش؛ ٨ هەزار
دەرچگ هەس لە خاوەن  بڕوانامەیل ماستەر لە
بیکارەگان لە وەزارەتەگە تۆمار کریانە، هەمیش دوو هەزار دەرچگ لە خاوەن بڕوانامەیل
دکتۆرا هەمیش بیکارن و لە وەزارەتەگە تۆمار کریانە.
